Sharofiddin Ali Yazdiy 'Zafarnoma'sining 'Muqaddima'sida yozilishicha, mo'g'ullar naslidan bo'lgan jaloyirlar har biri ming oilali 70 urug'lardan tashkil topgan Chingizxon saltanatining 53 ko'chmanchi qabilalar ittifoqidan bo'lgan . Rashid ad- din va Abulg'oziy Bahodirxonning yozishlaricha jaloyirlarning ilk ajdodlari Mongoliyaning Onon daryosi havzalarida yashaganlar. XIII asrning birinchi choragida ularning bir qismi Ila daryosi havzasiga kelib o'rnashadi. Shu asrning 60 yillarida esa, ming oilali jaloyirlar Chig'atay ulusining harbiy himoyachilari sifatida Movarounnahrga kirib kelib, Ohangaron vodiysi va Xo'jand atroflariga kelib o'rnashadilar. Rashid 54 55 ad- din jaloyirlarni turklashgan mo'g'ullar deydi, V.V.Bartold va I.P.Petrushevskiy lar esa jaloyirlarni mo'g'ul tilli xalq bo'lgan, deydilar. Tilshunos olim S.A.Omonjolov esa Rashid ad -dinga 56 suyanib, jaloyir qabilasi tarkibida quriqin (bo'ri), tulangit urug'lari bo'lganligini qayd qiladi . K.Shoniyozov quriqin yoqut va Enisey (Enasoy) qirg'izlarining (xakaslar) ilk ajdodlari turk tilida 57 so'zlashuvchi xalqlar edilar , deydi. Manba'larda yozilishicha, jaloyirlar Amir Temur va temuriylar davlatiga xizmat qilgan. Masalan, Bahram jaloyir dastlabki paytlarda Amir Temurga sadoqat bilan xizmat qilgan, u bilan Seyistondagi janglarda qatnashgan. Amir Temurning nabirasi Jahongir qo'shini tarkibida jaloyirlar 58 boshligi Bahromning o'g'li Odilshoh mulozim sifatida (harbiy qo'shin boshligi) xizmat qilgan . Ammo, u hiyonat yo'liga o'tib, Saribug'a qipchoq bilan birga Amir Temurni Xorazm yurishlari chog'ida Samarqandga yurish qiladi. Temurzoda Jahongir ularni Karmana yaqinida uchratib, ularga qaqshatgich zarba bergach, jaloyirlar va qipchoqlar Dashtiqipchoqqa qochib jon saqlaydilar. Amir Temur esa Movarounnahrdagi jaloyirlar ulusini tarqatib yubaradi. Boshliqlari hiyonatidan norozi bo'lgan bir qism jaloyirlar Angren vohasida qolib, Amir Temurga sidqidildan xizmat etishda davom etadilar. Amir Temur urug'i hisoblangan barloslarga kelganda, ularning vatani Onon va Kerulen daryosi havzalarida bo'lgan. Chingizxon davrida ular ishonchli harbiy kuchga ega edilar. Kubalay va 59 Qorachur barloslar Chingizxonning nufuzli amirlaridan bo'lganlar . XIII asrning birinchi yarmida ularning bir qismi Ila daryosi sohillariga, Sharqiy Turkistonning g'arbiy viloyatlariga (Turfon va uning atroflariga) ko'chib kelib, shu asrning 60 yillarida Chig'atay ulusini harbiy tayanchlaridan biri sifatida ming oila Kesh viloyatiga ko'chib o'tadilar. Amir Temurning ota -bobolari ana shu barloslarning beklaridan bo'lgan. XIV asrning o'rtalariga kelib, barloslar til jihatidan mutlaqo turkiylashib ketadilar. Shu bois bo'lsa kerak, Movarounnahr barloslari endi o'zlarini barlos turklari deb ataydilar. Barlos amirzodalari orasidan Amir Temurdek jahongir etishib chiqib, barloslar Amir Temur davlati va uning vorislari davrida mamlakat siyosiy hayotida juda katta nufuzga ega bo'lganlar. Barloslar Amir Temurning Movarounnahrni chingiziyzoda mo'g'ullar (Tug'liq Temur, Ilyos xo'ja) zulmidan ozod qilish uchun kurashlarda faol qatnashganlar. Shuning uchun ularning ayrim guruxlari Temur va Bobir Mirzo davrida Janubiy Tojikiston, Afg'oniston, Hindiston va Kashmirgacha borib o'rnashib qolganlar. Barloslarning etnik tarkibi haqida ham olimlar orasida baxslar mavjud. V.V.Bartold 60 barloslarni mo'g'ul tilli xalqlardan deydi. Rashid ad-din esa barloslarning ilk ajdodlari turk qavmidan bo'lgan edi. Keyin ular yozma manbalarda mo'g'ullarning nurun qabila ittifaqi tarkibida 61 tilga olinadi . Ular nurun mo'g'ullari qabila ittifoqi tarkibida uzoq birga bo'lib, mo'g'ul tili va urf - odatlarini yaxshi o'zlashtirganlar. Yozma manbalarni sinchiqlab o'rgangan xitoyshunos olim